
Parlamentul  României

Camera  Deputaţilor
Comisia pentru Sănătate                                         Comisia pentru Muncă

           şi Familie
                                                      şi Protecţie Socială

Nr. 28/365 / 21 iunie   2006                                  Nr. 27/ 352/ 21 iunie 2006

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul comun asupra proiectului de Lege privind modificarea art.6 alin.(1) din Ordonanţa de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (PL -X 433/2006) , adoptat de Senat în şedinţa din 27 aprilie 2006 şi  trimis Comisiei pentru sănătate şi familie  şi Comisiei pentru muncă şi protecţie socială pentru examinare, în fond,  în procedură obişnuită, cu adresa  nr.PLX 433 din 8 mai 2006,  , Camera Deputaţilor fiind Cameră decizională.

La întocmirea raportului comun, comisiile au avut în vedere avizele Comisiei pentru buget, finanţe şi bănci nr.358/1.06.2006,  Consiliului Legislativ nr.1628/14.11.2006 , precum şi punctul de vedere al Guvernului nr.565/14.02.2006.
În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile art.73 din Constituţia României, republicată.

               PREŞEDINTE,                                                  PREŞEDINTE,

 DEP.ACAD.DR.MIRCEA IFRIM                         DEP.STELIAN DUŢU


[image: image2.png]



Parlamentul  României

Camera  Deputaţilor
Comisia pentru Sănătate                                         Comisia pentru Muncă

           şi Familie
                                                      şi Protecţie Socială

Nr. 28/365 / 21 iunie   2006                                 Nr.27/ 352 / 21  iunie 2006

RAPORT   COMUN
asupra proiectului de Lege privind modificarea art.6 alin.(1) din Ordonanţa de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate 

 (PL -X 433/2006)
1. Cu adresa nr.PLX  433  din 8  mai 2006 , Comisia pentru sănătate şi familie şi Comisia pentru muncă şi protecţie socială au fost sesizate cu dezbaterea , în procedură obişnuită, a proiectului de Lege privind modificarea art.6 alin.(1) din Ordonanţa de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate  (PL -X 433/2006), adoptat de Senat în şedinţa din 27 aprilie 2006,  Camera Deputaţilor fiind Cameră decizională.
La întocmirea raportului comun, comisiile au avut în vedere avizele Comisiei pentru buget, finanţe şi bănci nr.358/1.06.2006,  Consiliului Legislativ nr.1628/14.11.2006 , precum şi punctul de vedere al Guvernului nr.565/14.02.2006 .

Proiectul de lege  are ca obiect de reglementare modificarea lit.d) a alin.(1) al art.6 din Ordonanţa de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate, în sensul includerii în categoria persoanelor handicapate care beneficiază de asigurare socială fără plata contribuţiei legale şi a persoanelor cu handicap internate în instituţii specializate sau aflate în îngrijirea unor persoane din afara familiei. 
Având în vedere cele prezentate mai sus, comisiile propun Plenului Camerei Deputaţilor spre dezbatere şi respingere proiectul de lege, care face obiectul raportului comun .

2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiilor din ziua de 20.06.2006 au fost prezenţi 33 deputaţi, fiind absenţi 3 deputaţi .

Raportul comun a fost adoptat în unanimitate.

5. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie şi Comisia pentru muncă şi protecţie socială propun Plenului  Camerei Deputaţilor respingerea proiectului de Lege privind modificarea art.6 alin.(1) din Ordonanţa de urgenţă a Guvernului nr.150/2002 privind organizarea şi funcţionarea sistemului de asigurări sociale de sănătate(PL -X 433/2006)  întrucât a rămas fără obiect de reglementare; prevederile acestuia se regăsesc în art.213 alin.(1) lit.d) din Legea nr.95/2006 publicată în Monitorul Oficial al României nr.372/2006, Partea I.
             PREŞEDINTE,                                                    PREŞEDINTE,

 DEP.ACAD.DR.MIRCEA IFRIM                         DEP.STELIAN DUŢU

